stanford-oval/wikipedia huggingface dataset:
אנסטסיה ניקולאייבנה, הנסיכה הגדולה של רוסיה
אנסטסיה בתרבות

בשנת 1928 הועלה לאקרנים סרט בשם "הבגדים עושים את האשה" (Clothes Make the Woman), המספר את סיפורה של שחקנית המבקשת לגלם את דמותה של אנסטסיה בסרט, ובסופו של דבר מתברר שהיא למעשה אנסטסיה עצמה. בשנת 1956 הועלה לאקרנים הסרט "אנסטסיה" המספר את סיפורו של רמאי המתכנן למצוא נערה שתתחזה לאנסטסיה כך שהוא יוכל לקבל את הפרס שהובטח על ידי משפחתה, ובסופו של דבר מגלה שהנערה שמצא היא אנסטסיה האמיתית. אנסטסיה מגולמת בסרט זה בידי אינגריד ברגמן. בשנת 1997 נוצר סרט אנימציה בעל אותו שם המספר סיפור דומה, ובו רספוטין הוא הנבל הראשי. בשנת 2015 עובד סרט האנימציה למחזמר שעלה בשנת 2017 בברודוויי והיה מועמד לשני פרסי טוני.
לקריאה נוספת

Bokhanov, Alexander; Knodt, Manfred; Oustimenko, Vladimir; Peregudova, Zinaida; Tyutynnik, Lyubov (1993). The Romanovs: Love, Power, and Tragedy. London: Leppi Publications. ISBN 0-9521644-0-X
Christopher, Peter; Kurth, Peter; Radzinsky, Edvard (1995). Tsar: The Lost World of Nicholas and Alexandra. Boston: Little Brown and Co. ISBN 0-316-50787-3
Dehn, Lili (1922). The Real Tsaritsa. alexanderpalace.org.
Eagar, Margaret (1906). Six Years at the Russian Court. alexanderpalace.org.
Gilliard, Pierre. Thirteen Years at the Russian Court alexanderpalace.org.
King, Greg; Wilson, Penny (2003). The Fate of the Romanovs. Hoboken, New Jersey: John Wiley and Sons, Inc. ISBN 0-471-20768-3
Kurth, Peter (1983). Anastasia: The Riddle of Anna Anderson. Boston: Back Bay Books. ISBN 0-316-50717-2
Lovell, James Blair (1991). Anastasia: The Lost Princess. Washington, D.C.: Regnery Gateway. ISBN 0-89526-536-2
Mager, Hugo (1998). Elizabeth: Grand Duchess of Russia. New York: Carroll and Graf Publishers, Inc. ISBN 0-7867-0678-3
Massie, Robert K. (1967). Nicholas and Alexandra. New York: Dell Publishing Co. ISBN 0-440-16358-7
Massie, Robert K. (1995). The Romanovs: The Final Chapter. New York: Random House. ISBN 0-394-58048-6
Maylunas, Andrei; Mironenko, Sergei (eds), Galy, Darya (translator) (1997). A Lifelong Passion, Nicholas and Alexandra: Their Own Story. New York: Doubleday. ISBN 0-385-48673-1
Occleshaw, Michael (1993). The Romanov Conspiracies: The Romanovs and the House of Windsor. London: Orion Publishing Group Ltd. ISBN 1-85592-518-4
Rappaport, Helen (2008). The Last Days of the Romanovs. New York: St. Martin's Griffin. ISBN 978-0-312-60347-2
Radzinsky, Edvard (1992). The Last Tsar. New York: Doubleday. ISBN 0-385-42371-3
Radzinsky, Edvard (2000). The Rasputin File. New York: Doubleday. ISBN 0-385-48909-9
Sams, Ed. "Victoria's Dark Secrets". curiouschapbooks.com.
Shevchenko, Maxim. "The Glorification of the Royal Family". Nezavisemaya Gazeta, May 31, 2000.
Vorres, Ian (1965). The Last Grand Duchess. New York: Scribner. ASIN B-0007-E0JK-0
Vorres, Ian (1985). The Last Grand Duchess. London: Finedawn Press (3rd edition)
Vyrubova, Anna. Memories of the Russian Court. alexanderpalace.org.
Zeepvat, Charlotte (2004). The Camera and the Tsars: A Romanov Family Album. Stroud: Sutton Publishing. ISBN 0-7509-3049-7
הערות שוליים

↑  DNA Confirms Remains Of Czar's Children
↑  Mystery Solved: The Identification of the Two Missing Romanov Children Using DNA Analysis
| --- | --- |
בקרת זהויות :  NLI: 987007277674005171  PLWABN: 9810568889705606  BIBSYS: 90961194  BnF: cb11981376t (data)  CANTIC: a11333492  GND: 1025434757  ISNI: 0000 0000 9857 5646  LCCN: n50051777  NDL: 00519560  NKC: jx20050201001  NLA: 36236820  NLG: 238793  NTA: 071945547  RSL: 000078860  SELIBR: 377089  SNAC: w60003bj  SUDOC: 027862763  Trove: 1234628  VIAF: 18469814   WorldCat (עם VIAF): 18469814
בורחה ולרו

בורחה ולרו איגלסיאס (בספרדית: Borja Valero; נולד ב-12 בינואר 1985 במדריד) הוא כדורגלן ספרדי, המשחק בעמדת הקשר בקבוצת האוהדים לבובסקי מהליגה השישית באיטליה.
קריירה

לאחר שהתקדם בקבוצות הנוער של ריאל מדריד ערך ולרו את הופעת הבכורה המלאה שלו במשחק נגד אֶסִיחָה בַּלוֹמְפְּיֶה, כאשר החליף את חאבי גארסיה בדקה ה-60 במסגרת גביע המלך הספרדי, ב-25 באוקטובר 2006. הוא השתתף במשחק נוסף עבור ריאל במסגרת ליגת האלופות, כשהחליף במשחק החוץ נגד דינמו קייב (תיקו 2–2) את מיגל אנחל מייטו. את שתי עונותיו הראשונות ככדורגלן מקצוען שיחק תחילה במדי ריאל מדריד קסטיליה, קבוצת הבת של ריאל מדריד, במסגרת הליגה הספרדית השנייה.
באוגוסט 2007 חתם ולרו על חוזה לחמש שנים במדי ריאל מיורקה, לאחר ששוחרר ללא תשלום מריאל מדריד. ולרו הבקיע את שערו הראשון בלה ליגה בניצחון הביתי 7–1 על רקראטיבו ולבה, ב-9 במרץ 2008.
ב-22 באוגוסט 2008, שנה אחת בלבד לאחר שהצטרף למיורקה, חתם ולרו חתם באלופת הפוטבול ליג האנגלית וסט ברומיץ' אלביון, תמורת סכום שיא למועדון על סך שבעה מיליון אירו. ולרו חתם על חוזה לארבע שנים, עם אופציה להארכה. הוא ערך את הופעת הבכורה שלו במועדון ארבעה ימים מאוחר יותר, בהפסד 1–3 להרטלפול יונייטד בגביע הליגה האנגלית. אולם, לאחר עונה אחת באנגליה הושאל ולרו חזרה לקבוצות ספרדיות; בשנת 2009 לריאל מיורקה ובשנת 2010 לויאריאל. בקיץ 2011, בתום השאלתו לוויאריאל, נרכש כרטיס השחקן שלו על ידי הקבוצה. בסוף עונת 2011/2012 ירד ולרו יחד עם ויאריאל לליגה הספרדית השנייה, ובעקבות כך עבר לפיורנטינה האיטלקית.
ב-10 ביולי 2017 לאחר חמש עונות במדי פיורנטינה, חתם ולרו באינטר מילאנו. ב-16 בספטמבר 2020 חזר ולרו לפיורנטינה וחתם לעונה אחת. ב-30 ביוני 2021 הודיע על פרישה, אך באוגוסט אותה שנה חתם בקבוצת האוהדים החובבנית לבובסקי מפירנצה, המשחקת בליגה השישית באיטליה.
קריירה > נבחרת ספרד

ולרו שיחק במדי נבחרת ספרד על גיל 19 באליפות אירופה עד גיל 19 בשנת 2004, והבקיע שער בדקה האחרונה של משחק הגמר נגד טורקיה, בניצחון 0–1 שהביא לזכייתה של ספרד בטורניר. ב-4 ביוני 2011 ערך ולרו את הופעת הבכורה שלו במדי נבחרת ספרד הבוגרת, ובישל שער לפרננדו טורס לאחר שעלה כמחליף במשחק הידידות מול נבחרת ארצות הברית.
אש (זמרת)

| --- | --- |
אש בהופעה בלוס אנג׳לס, מאי 2018
אש בהופעה בלוס אנג׳לס, מאי 2018
 לידה:  24 באפריל 1993 (בת 31) סן חוזה (קליפורניה)
 שם במה:  אש
 מוקד פעילות:  ארצות הברית 
 תקופת הפעילות:  מ-2017
 מקום לימודים:  מכללת ברקלי למוזיקה 
 עיסוק:  זמרת, זמרת-יוצרת
 סוגה:  אלקטרופופ, אינדי פולק
 חברת תקליטים:  Mom+Pop Music
 https://linktr.ee/ashemusic
 פרופיל ב-IMDb
 
אשלין ריי וילסון (באנגלית: Ashlyn Rae Willson, נולדה ב-24 באפריל 1993), המוכרת בשם הבמה אש (Ashe), היא זמרת-יוצרת אמריקאית. אשר מוכרת בזכות הסינגל "Moral of the Story", שיצא ב-2019 והופיעה בסרט של נטפליקס "לכל הנערים: נ.ב. אני עדיין אוהבת אותך" (2020). אש גם הייתה מועמדת לפרס ג'ונו עם הסינגל שלה ושל שון פרנק "Let You Get Away".
ראשית חייה

אשלין ריי וילסון נולדה ב-24 באפריל 1993 וגדלה במשק בית נוצרי שמרני בסן חוזה. היא החלה להשתתף בשיעורי פסנתר ופיתוח קול בגיל 8. אש טוענת שבילדותה האזינה רק לרדיו הנוצרי וכי היא מודה לסבא שלה שהכיר לה מוזיקה מאמנים כמו בוב דילן, הביטלס וג'פרסון איירפליין. אש למדה במכללת ברקלי למוזיקה, שם סיימה ב-2015 תואר שני בכתיבה והפקה עכשווית. אש התחתנה בגיל מוקדם והתגרשה.
קריירה > 2015–2017: קריירה מוקדמת

אש החלה לשיר גרסאות דמו בנאשוויל לפני שתפסה את תשומת ליבו של המפיק השוודי בן פיפס, שביקש ממנה לשיר על הרצועה שלו "Sleep Alone" בשנת 2015. במהלך השנתיים הבאות, התמחתה אש בהופעה במספר רצועות של אנשים כמו לואי דה צ׳יילדוויית'אן. הסינגל שלה מ-2016 "Can't Hide" עם ויית׳אן היה מספר 2 במצעדי בילבורד- במצעד בארצות הברית וגם במצעד 50 השירים הוויראלים בעולם של ספוטיפיי. הסינגל שלה "Let You Get Away" מ-2017 עם הדיג'יי הקנדי שון פרנק היה מועמד להקלטת השנה בז׳אנר דאנס בטקס פרסי ג'ונו ב-2017 וקיבל את התואר זהב בקנדה בשנת 2019. אש סייעה לדמי לובאטו בהלחנת הסינגל שלה "You Don’t Do It for Me Anymore" ב-2017, מתוך אלבום הפלטינה שלה:
(Tell Me You Love Me" (2017"
בין אוקטובר 2017 לינואר 2018 יצאה אש לסיבובי הופעות עם לואי דה צ׳יילד, לאוב, וויית׳אן. לאחר שחתמה על החוזה עם חברת התקליטים העצמאית Mom+Pop, היא הוציאה את סינגל הבכורה שלה "Used To It" ביוני 2017 ואת "Girl Who Cried Wolf" בנובמבר 2017. "Used To It" היה הסינגל השני שלה שהגיע למקום הראשון בעולם במצעד 50 השירים הוויראליים שלספוטיפיי. אש הוצבה לצד בילי אייליש ולואיס קפלדי ברשימת האמנים שכדאי לצפות בהם של Vevo ב-2018. במהלך אפריל 2017, אש ליוותה את הצ'יינסמוקרס בסיבוב ההופעות "Memories Do Not Open Tour" והופיעה עם Big Gigantic בפסטיבל קואצ׳לה 2017.
קריירה > 2018–הווה: דביוט סולו

ב-22 בניוני 2018, הוציאה אש את המיני-אלבום הבכורה שלה The Rabbit Hole, האלבום היא צברה למעלה מ-200 מיליון הזרמות מצטברות ותשעה שירים בדירוג #1 Hype Machine. אש ליוותה את Quinn XCII בסיבוב ההופעות "From Michigan with Love World Tour", במהלכו הוציאה גם את הסינגל שלה "Moral of the Story".
ב-5 באפריל 2019, הוציאה אש את המיני-אלבום השני Moral of the Story: Chapter 1. ב-2 באוגוסט, הוציאה את המיני-אלבום השלישי שלה Moral of the Story: Chapter 2.
בפברואר 2020, הסינגל "Moral of the Story", הופיע כשיר קידום הסרט הקומדיה רומנטית של נטפליקס: "לכל הנערים: נ.ב. אני עדיין אוהבת אותך". אש הופיעה במצעד בילבורד הוט 100 עם "Moral of the Story" וגם בבילבורד 200 עם "Moral of the Story: Chapter 1".
ביוני 2020 הקליטה אש עם הזמר נייל הורן גרסה נוספת של "Moral of the Story". ב-25 באוגוסט 2020, הוציאה אש את הסינגל "Save Myself".
ב-11 בפברואר 2021, הוציאה אש את הסינגל כפול "The Same" / "Real Love". ב-2 במרץ, הוציאה אש סינגל בשם "Till Forever Falls Apart" יחד עם הזמר פיניאס או'קונל.
אלבום הבכורה שלה Ashlyn יצא ב-7 במאי 2021, הוא כלל את השירים "I'm Fine" ו-"When I'm Older" שיצאו לפני האלבום, יחד עם "Me Without You", שיצא ב-5 במאי.
אשלין הופיעה לראשונה במקום ה-194 ב-Billboard 200 מתאריך 22 במאי 2021.
ב-3 במרץ 2022, אש הוציאה את הסינגל, "Another Man's Jeans", לאחר שפרסמה קטעים מהשיר ברשתות החברתיות. בנוסף לשיר יצא וידאו קליפ.
אש הוציאה סינגל נוסף בשם "Hope You're Not Happy" ב-6 במאי 2022.
דיסקוגרפיה > אלבומי אולפן

2021: Ashlyn
2022: Rae
2024: Willson
דיסקוגרפיה > מיני-אלבומים

2018: The Rabbit Hole
2019: Moral of the Story: Chapter 1
2019: Moral of the Story: Chapter 2
הערות שוליים

↑  Ashe, Billboard (באנגלית אמריקאית)
| --- | --- |
בקרת זהויות :  ISNI: 0000 0004 6541 1281  LCCN: no2021081912  MusicBrainz: 36086094-c2a4-49b9-8572-0fbf12fc3409  VIAF: 547162664421955001796   WorldCat (עם VIAF): 547162664421955001796
אנדראה מורז

מורז, 2015
נבחרת ישראל בשחייה שהשתתפה באליפות העולם ובאליפות אירופה בשחייה לנוער 2019. עומדים מימין: מירון חרותי, יונתן קופלב, רון פולונסקי, מיכאל לייטרובסקי, לאה פולונסקי, איתי גולדפדן, יעקב טומרקין, המאמן ניקיטה שקילנקו, המאמן חנן שטרלינג, המאמנת לודמילה זליצ'ונוק. יושבים מימין: דניאל נמיר, תומר פרנקל, אנדראה מורז, אנסטסיה גורבנקו, דניס לוקטב וגל כהן גרומי
אנדראה (אנדי) מוּרֶז (באנגלית: Andrea "Andi" Murez; נולדה ב-29 בינואר 1992) היא שחיינית ישראלית-אמריקאית. היא אלופה ושיאנית ישראל במשחה ל-100 מטר חופשי, ובעלת 18 מדליות מהמכביה מהן 13 זהב. בעבר החזיקה בשיאי ישראל במשחים ל-50 מטר חופשי, 200 מטר חופשי, 400 מטר חופשי, 100 מטר גב ו-200 מטר גב. מורז היא השחיינית הישראלית הראשונה ששחתה 200 מטר חופשי בפחות מ-2 דקות. היא ייצגה את ישראל ב-3 אולימפיאדות, ריו דה ז'ניירו 2016 טוקיו 2020, וכנושאת הדגל בטקס הפתיחה של אולימפיאדת פריז 2024 ביחד עם הג'ודוקא פיטר פלצ'יק.
ביוגרפיה

מורז נולדה וגדלה בארצות הברית, למשפחה של שחיינים. הוריה הם ג'ים מורז ומלאני (לבית גודמן) מורז. סבה מצד אמה היה חבר נבחרת השחייה של צרפת. גם ג'וזף (ג'ו) מורז, סבה מצד אביה היה שחיין וזאת בקבוצה המיתולוגית היהודית "הכח וינה", שהוקמה באוסטריה לפני מלחמת העולם השנייה, בשנת 1930. הסב סיפר איך לאחר סיפוח אוסטריה לגרמניה הנאצית, הוכו השחיינים היהודים קשות בבריכה על ידי נאצים. ב-1938, היגר ג'ו מורז לארצות הברית ושירת בצבא האמריקאי. האב החורג של אביה, ריימונד פדרמן (אנ'), יהודי גם הוא, היה בן 14 כשהוריו הסתירו אותו בארון מתחת לגרם מדרגות מפני הגסטפו שהגיעו לצרפת של וישי, שהייתה משתפת פעולה עם הנאצים. כל משפחתו נספתה באושוויץ, אך הוא הצליח להימלט לחוות בדרום צרפת. שנים לאחר מכן, הוא היה לשחיין גב מוביל בנבחרת צרפת. היגר ב-1947 לארצות הברית. גם אביה ואחיה היו שחיינים.
בוגרת אוניברסיטת סטנפורד קדם רפואי, שם גם התאמנה. בשנת 2014 עלתה לישראל, והתגוררה בנתניה במכון וינגייט עם שאר השחיינים הישראלים.
כיום, מורז סטודנטית לרפואה באוניברסיטת תל אביב.
קריירה > 2009 > אלופת המכביה

במכביה ה-18 שנערכה ביולי 2009 זכתה מורז ב-9 מדליות, 5 זהב ו-4 כסף. מדליות זהב, במשחה ל-50 מטר חופשי בשיא מכביה חדש (26.44 שניות), במשחה ל-100 מטר חופשי (56.44 שניות), במשחה ל-200 מטר חופשי (2:03.45 דקות), במשחה ל-200 מטר מעורב אישי בשיא מכביה חדש (2:20.74 דקות), במשחה שליחות 4x100 מטר חופשי (3:53.55 דקות). מדליות כסף, במשחה ל-100 מטר גב (1:04.29 דקות), במשחה ל-200 מטר גב (2:19.97 דקות), במשחה שליחות 4x200 מטר חופשי (8:33.70 דקות) ובמשחה שליחות 4x100 מטר מעורב (4:20.03 דקות).
קריירה > 2013

במכביה ה-19 שנערכה ביולי 2013 זכתה מורז ב-6 מדליות, מהן 5 מדליות זהב ומדליית כסף אחת. מדליות זהב, במשחה ל-50 מטר חופשי בשיא מכביה חדש (25.71 שניות), במשחה ל-100 מטר חופשי בשיא מכביה חדש (55.09 שניות), במשחה ל-200 מטר חופשי בשיא מכביה חדש (2:00.63 דקות), במשחה ל-100 מטר גב (1:04.38 דקות) ובמשחה שליחות 4x200 מטר חופשי בשיא מכביה חדש (8:23.89 דקות) ומדליית כסף במשחה ל-200 מטר מעורב אישי (2:20.69 דקות).
קריירה > 2014 > אלופה ושיאנית ישראל (בריכת 25 מטר)

באליפות ישראל (בריכת 25 מטר) שנערכה במכון וינגייט בדצמבר 2014 זכתה מורז ב-4 מדליות, 3 זהב ו-1 כסף. מדליות זהב, במשחה ל-50 מטר חופשי בשיא ישראלי חדש של 24.84 שניות, לפני זוהר שיקלר (25.09 שניות) ואלינה ברויטמן (26.52 שניות) במשחה ל-100 מטר חופשי בשיא ישראלי חדש של 53.46 שניות, לפני זוהר שיקלר (55.35 שניות) וג'סיקה אנטילס (56.25 שניות) ובמשחה ל-200 מטר חופשי בשיא ישראל חדש נוסף של 1:55.67 דקות, לפני שיקלר (2:02.54 דקות) ושחר מנחם (2:05.11 דקות). מדליית כסף, במשחה ל-100 מטר מעורב אישי בתוצאה של 1:02.48 דקות, אחרי עמית עברי (58.95 שניות) ולפני נסטיה קורוטקוב (1:04.09 דקות).
קריירה > 2015 > שיאנית ישראל

בתחרות "גביע האיגוד" שנערכה בווינגייט באפריל 2015 קבעה מורז 3 שיאים ישראליים, במשחה ל-50 מטר חופשי בתוצאה של 25.12 שניות, שיפור לשיא בן ה-7 שנים של אניה גוסטומלסקי (25.23 שניות), במשחה ל-100 מטר חופשי בתוצאה של 54.61 שניות, שיפור לשיא בן ה-7 של גוסטומלסקי (55.16 שניות) ובמשחה ל-200 מטר חופשי בתוצאה של 2:00.03 דקות, שיפור לשיא בן ה-8 שנים של גוסטומלסקי (2:02.27 דקות).
בתחרות בינלאומית שנערכה בקנה או רוסיון צרפת ביוני אותה שנה סיימה מורז במקום חמישי במשחה ל-200 מטר חופשי בשיא ישראלי חדש של 1:59.15 דקות, ובכך הייתה לשחיינית הישראלית הראשונה ששחתה משחה זה מתחת ל-2 דקות ובמקום שישי במשחה ל-100 מטר חופשי בתוצאה של 54.82 שניות.
באליפות ישראל בשחייה שנערכה במכון וינגייט באוגוסט 2015 זכתה מורז ב-4 מדליות אישיות, 3 זהב וכסף וקבעה שני שיאים ישראלים, נבחרה לשחיינית המצטיינת של האליפות. מדליות זהב, במשחה ל-100 מטר חופשי בשיא ישראלי חדש של 54.40 שניות, במשחה ל-200 מטר חופשי בשיא ישראלי חדש של 1:59.01 דקות ובמשחה ל-200 מטר גב בתוצאה של 2:14.79 דקות. מדליית כסף, במשחה ל-50 מטר חופשי בתוצאה של 25.43 שניות, אחרי זוהר שיקלר מהפועל דולפין נתניה (25.30 שניות).
בתחרות גראנד פרי שנערכה בסרביה (בריכת 25 מטר) בנובמבר אותה שנה קבעה מורז במשחה ל-400 מטר חופשי שיא ישראלי חדש של 4:07.21 דקות, שיפור לשיא בן השנה של טלי למקוף (4:13.51 דקות).
באליפות אירופה (בריכת 25 מטר) שנערכה בוינגייט, בדצמבר 2015 סיימה מורז במקום שביעי במשחה ל-200 מטר חופשי בתוצאה של 1:56.52 דקות, בשלב המוקדמות היא קבעה תוצאה של 1:56.34 דקות, במקום שמיני במשחה ל-100 מטר חופשי בתוצאה של 53.43 שניות, בשלב חצי הגמר היא קבעה שיא ישראלי חדש של 52.88 שניות, במקום 12 במשחה ל-50 מטר חופשי בשיא ישראלי חדש של 24.56 שניות ובמקום 16 במשחה ל-200 מטר גב בתוצאה של 2:09.07 דקות. נוסף לכך, היא סיימה במקום שישי במשחה שליחות 4x50 מטר חופשי ביחד עם זוהר שיקלר, קרן זיבנר ועמית עברי בשיא ישראלי חדש של 1:38.53 דקות, במקום 12 במשחה שליחות 4x50 מטר מעורב ביחד עם שיקלר, זיבנר ועברי בשיא ישראלי חדש של 1:50.51 דקות במקום שביעי במשחה שליחים משולב ביחד עם (2 שחייניות ו-2 שחיינים) 4x50 מטר מעורב ביחד עם גיא ברנע, יהב שחף ועברי בתוצאה של 1:40.48 דקות ובמקום שמיני במשחה שליחים משולב (2 שחייניות ו-2 שחיינים) 4x50 מטר חופשי ביחד עם זיו קלונטרוב, אור סבטייה ושיקלר בתוצאה של 1:32.55 דקות.
קריירה > 2016

באליפות אירופה שנערכה בלונדון במאי אותה שנה היא סיימה במקום חמישי במשחה ל-100 מטר חופשי בתוצאה של 54.89 שניות, בשלב חצי הגמר היא קבעה תוצאה של 54.57 שניות, במקום 13 במשחה ל-200 מטר חופשי בתוצאה של 1:59.91 דקות, בשלב המוקדמות היא קבעה תוצאה של 1:59.62 דקות ובמקום 15 במשחה ל-50 מטר חופשי בתוצאה של 25.56 שניות. שבוע לאחר מכן, בתחרות שנערכה באנטוורפן, בלגיה בסוף מאי היא קבעה במשחה שליחות 4x100 מטר חופשי ביחד עם עמית עברי, קרן זיבנר, וזוהר שיקלר שיא ישראלי חדש של 3:41.95 דקות.
באליפות ישראל בשחייה שנערכה ביולי אותה שנה היא זכתה ב-4 מדליות, 3 זהב ו-1 כסף. מדליות זהב, במשחה ל-100 מטר חופשי בתוצאה של 55.40 שניות, במשחה ל-200 מטר חופשי בתוצאה של 2:00.98 דקות ובמשחה ל-400 מטר חופשי בתוצאה של 4:17.57 דקות. מדליית כסף, במשחה ל-200 מטר גב בתוצאה של 2:16.48 דקות, אחרי קרן זיבנר שקבעה שיא ישראלי חדש של 2:13.10 דקות ולפני שחר מנחם (2:17.27 דקות).
ב-23 ביולי הוחלט על ידי הוועד האולימפי הישראלי שקרן זיבנר תשתתף באולימפיאדת ריו דה ז'ניירו (2016) במשחה שליחות 4x100 מטר חופשי לאחר שנבחרת בלארוס שדורגה לפני ישראל נפסלה וזאת הייתה הפעם הראשונה שרביעיית שליחות ישראלית שחתה במשחקים האולימפיים
קריירה > 2017

במכביה העשרים שנערכה בתחילת יולי 2017 היא זכתה ב-3 מדליות זהב, במשחה ל-100 מטר חופשי (55.15 שניות), במשחה ל-200 מטר חופשי בשיא מכביה חדש של 1:59.80 דקות ובמשחה שליחות 4x100 מטר חופשי ביחד עם זוהר שיקלר, קרן זיבנר ועמית עברי בשיא מכביה חדש של 3:44.64 דקות, כשחיינית ראשונה היא קבעה שיא מכביה חדש של 54.76 שניות.
שבוע לאחר מכן, באליפות העולם שנערכה בבודפשט ביולי 2017 היא סיימה במקום 16 במשחה ל-100 מטר חופשי בתוצאה של 54.62 שניות, בשבך המוקדמנות היא קבעה תוצאה של 54.49 שניות ונאלצה להשתתף ב-swim off אותו ניצחה בשיא ישראלי חדש של 54.20 שניות, נוסף לכך, היא דורגה במקום 19 במשחה ל-200 מטר חופשי בתוצאה של 1:59.75 דקות.
באליפות ישראל שנערכה בתחילת אוגוסט היא זכתה ב-4 מדליות זהב, במשחה ל-50 מטר חופשי בתוצאה של 25.22 שניות, לפני קרן זיבנר (26.02 שניות) ואניה גוסטומלסקי (26.80 שניות), שתיהן מהפועל דולפין נתניה, במשחה ל-100 מטר חופשי בתוצאה של 54.74 שניות, לפני עדן פסקרה ממכבי פארק מים רעות (58.20 שניות) ונועה שוהם מהפועל עמק חפר (59.16 שניות), במשחה ל-200 מטר חופשי בתוצאה של 2:00.07 דקות, לפני רוני בווה (2:05.26 דקות) ומרטינה מרקס (2:06.03 דקות), שלושתן מהפועל ירושלים ובמשחה ל-100 מטר גב בשיא ישראלי חדש של 1:01.78 דקות, לפני שחר מנחם ממכבי פארק מים רעות (1:02.59 דקות) וקרן זיבנר (1:02.79 דקות)
קריירה > 2018

באליפות אירופה שנערכה בגלאזגו, סקוטלנד באוגוסט 2018 היא סיימה במקום 15 במשחה ל-50 מטר חופשי בתוצאה של 25.39 שניות, בשלב המוקדמות היא קבעה תוצאה של 25.36 שניות ובמקום 14 במשחה ל-100 מטר חופשי בתוצאה של 55.05 שניות, בשלב המוקדמות היא קבעה תוצאה של 54.82 שניות. נוסף לכך, היא סיימה במקום 11 במשחה שליחות 4x100 מטר חופשי ביחד עם אנסטסיה גורבנקו, עמית עברי ולאה פולונסקי בתוצאה של 3:45.59 דקות, כשחיינית ראשונה היא קבעה תוצאה של 55.12 שניות ובמקום 13 במשחה שליחות 4x100 מטר מעורב ביחד עם שחר מנחם, אנסטסיה גורבנקו ועמית עברי בשיא ישראלי חדש של 4:07.18 דקות, כשחיינית רביעית היא קבעה ב"זינוק שליחות" תוצאה של 54.10 שניות.
קריירה > 2019

באליפות העולם שנערכה בקוואנגג'ו, קוריאה הדרומית באמצע יולי 2019 היא סיימה במקום עשירי במשחה שליחים משולב 4x100 מטר מעורב ביחד עם אנסטסיה גורבנקו, איתי גולדפדן ותומר פרנקל בשיא ישראלי חדש של 3:48.06 דקות. כשחיינית רביעית היא קבעה ב"זינוק שליחות" תוצאה של 53.88 שניות. נוסף לכך, היא סיימה במקום 21 במשחה ל-100 מטר חופשי בתוצאה של 54.67 שניות ובמקום 25 במשחה ל-50 מטר חופשי בתוצאה של 25.40 שניות.
שבועיים לאחר מכן, באליפות ישראל שנערכה בתחילת אוגוסט היא זכתה ב-4 מדליות, 3 זהב ו-1 כסף. מדליות זהב, במשחה ל-50 מטר חופשי בשיא ישראלי חדש של 25.11 שניות, לפני זוהר שיקלר (25.71 שניות) וג'סיקה שפילקו מהפועל פליפר חדרה (26.42 שניות), במשחה ל-100 מטר חופשי בתוצאה של 54.57 שניות לפני אביב ברזלי ממכבי חיפה (58.13 שניות) ודריה גולובטי מהפועל בת ים (58.33 שניות) ובמשחה ל-200 מטר חופשי בתוצאה של 2:00.80 דקות, לפני בקי פוזנר מהפועל בת ים (2:03.04 דקות) ודריה גולובטי (2:05.54 דקות), שתיהן מהפועל בת ים. מדליית כסף, במשחה ל-50 מטר פרפר בתוצאה של 27.51 שניות, אחרי אנסטסיה גורבנקו (26.88 שניות) ולפני מרטה קלנקוביצקי מהפועל דולפין נתניה (27.88 שניות).
קריירה > 2020

מורז השתתפה בליגת השחייה הבינלאומית (בריכת 25 מטר) - ISL, שנערכה בבודפשט בחודשים אוקטובר נובמבר 2020 בקבוצת לוס אנג'לס קארנט, לצידם של צמרת השחייה העולמית. במסגרת הליגה היא קבעה שיאי ישראל רבים ודורגה במקומות הראשונים. במשחה ל-100 מטר חופשי היא קבעה שיא ישראלי חדש של 52.16 שניות, במשחה ל-200 מטר חופשי היא ניצחה בתחרות וקבעה שיא ישראלי חדש של 1:53.58 דקות ושבועיים לאחר מכן שיפרה אותו והעמידה אותו על 1:53.50 שניות ובמשחה ל-400 מטר חופשי היא קבעה שיא ישראלי חדש של 4:07.21 דקות.
קריירה > 2021

באליפות סטוקהולם הפתוחה שנערכה בתחילת אפריל 2021 קבעה מורז בשלב המוקדמות במשחה ל-100 מטר חופשי שיא ישראלי חדש של 54.19 שניות. במשחה שליחות 4x200 מטר חופשי היא זינקה ראשונה ושיפרה את השיא הישראלי הטרי בן היממה שקבעה אנסטסיה גורבנקו (1:58.99 דקות) וקבעה תוצאה של 1:57.97 דקות. ביחד עם אנסטסיה גורבנקו, לאה פולונסקי ודריה גולובטי, היא קבעה באותו משחה שיא ישראלי חדש של 8:06.91 דקות, שיפור של יותר מ-17 שניות לשיא הקודם. נוסף לכך, אותה רביעיית שליחות קבעה במשחה שליחות 4x100 מטר חופשי שיא ישראלי חדש של 3.41.61 דקות.
באליפות אירופה שנערכה במאי סיימה מורז במקום חמישי במשחה ל-200 מטר חופשי בתוצאה של 1:58.48 דקות, במקום תשיעי במשחה ל-100 מטר חופשי בשיא ישראלי חדש של 54.18 שניות, במקום 19 במשחה ל-50 מטר חופשי בתוצאה של 25.35 שניות. היא סיימה ביחד עם דניס לוקטב, רון פולונסקי ואנסטסיה גורבנקו במקום רביעי במשחה שליחים משולב 4x200 מטר חופשי בשיא ישראלי חדש של 7:32.96 דקות. בשלב המוקדמות, במשחה שליחות 4x200 מטר ביחד עם לאה פולונסקי, אנסטסיה גורבנקו ודריה גולובטי הן קבעו שיא ישראלי חדש של 8:00.51 דקות, ועלו למשחה הגמר מהמקום השני המפתיע, שיפור לשיא הישראלי ב-6 שניות. הרביעייה הישראלית סיימה במקום שמיני בתוצאה של 8:07.69 דקות, הישג שיא לרביעית שליחות לנשים, באירוע זה. נוסף לכך, היא סיימה במקום 11 במשחה שליחות 4x100 מטר חופשי ביחד עם אנסטסיה גורבנקו, דריה גולובטי וזוהר שיקלר בתוצאה של 3:42.48 דקות, כשחיינית ראשונה היא השוותה את שיאה הישראלי הטרי, 54.18 שניות.
באולימפיאדת טוקיו, מורז התחרתה בארבעה משחים. היא סיימה במקום שמיני במשחה שליחים משולב 4x100 מטר מעורב ביחד עם אנסטסיה גורבנקו, איתי גולדפדן וגל כהן גרומי בשיא ישראלי חדש של 3:43.94 דקות אותו קבעו בשלב המוקדמות. במשחה ל-200 מטר חופשי היא סיימה במקום ה-19 בתוצאה של 1:58.97 דקות, במשחה ל-100 מטר חופשי היא סיימה במקום ה-22 כאשר קבעה שיא ישראלי חדש של 54.06 שניות ובמשחה ל-50 מטר חופשי היא סיימה במקום ה-30 בתוצאה של 25.48 שניות.
קריירה > 2024

באולימפיאדת פריז זכתה לכבוד לשאת את דגל המדינה בטקס הפתיחה של המשחקים האולימפיים.
שיאים אישיים > בריכה אולימפית

50 מטר חופשי: 25.11 שניות (2019), שיא ישראל בעבר
100 מטר חופשי: 54.06 שניות (2021), שיא ישראל
200 מטר חופשי: 1:57.97 דקות (2021), שיא ישראל בעבר
400 מטר חופשי: 4:13.79 דקות (2016), שיא ישראל בעבר
100 מטר גב: 1:01.78 דקות (2017), שיא ישראל בעבר
200 מטר גב: 2:14.79 דקות (2015), שיא ישראל בעבר
שיאים אישיים > בריכת 25 מטר

50 מטר חופשי: 24.56 שניות (2015), שיא ישראל בעבר
100 מטר חופשי: 52.16 שניות (2020), שיא ישראל
200 מטר חופשי: 1:53.50 דקות (2020), שיא ישראל
400 מטר חופשי: 4:07.21 דקות (2020), שיא ישראל
100 מטר גב: 58.83 שניות (2015)
200 מטר גב: 2:07.36 דקות (2015), שיא ישראל בעבר
בואנוס איירס (פרובינציה)

פרובינציית בואנוס איירס (בספרדית: Provincia de Buenos Aires) היא פרובינציה במזרח ארגנטינה. בואנוס איירס היא הגדולה והמאוכלסת שבפרובינציות. שטחה כ-307 אלף קמ"ר, ובשנת 2008 התגוררו בה כ-15 מיליון בני אדם, למעלה משליש מתושבי ארגנטינה כולה. על אף שמה, בירת ארגנטינה, בואנוס איירס, אינה חלק ממנה, ומהווה מחוז פדרלי נפרד. הפרובינציה גובלת במחוז הפדרלי בואנוס איירס בצפון-מזרח, באוקיינוס האטלנטי במזרח ובדרום, ובפרובינציות סנטה פה ואנטרה ריוס בצפון, ריו נגרו ולה פמפה במערב וקורדובה בצפון-מערב. בירת הפרובינציה היא לה פלאטה.